La EPA del tercer trimestre indica més precarietat, pitjors contractes i destrucció d’ocupació – CGTCatalunya\nInici > General > Comunicats > La EPA del tercer trimestre indica més precarietat, pitjors contractes i destrucció d’ocupació\nPer a la Confederació General del Treball les dades de l'última Enquesta de Població Activa (EPA) relativa al tercer trimestre 2013 només mostren les polítiques de destrucció de tots els drets laborals que el govern del PP ha vingut imposant a cop de decret, per a major glòria i escarni de la taxa de benefici dels empresaris i dels rics d'aquest país.\nLa EPA rebaixa nímiament (estadísticament parlant) 0,4 dècimes el nombre de treballadors/es en atur. Ara (estadísticament parlant) en comptes de 6,2 milions de persones desnonades i expulsades dels llocs de treball, tenim 5,9 milions. I aquesta baixada de 72.800 persones en l'atur, només es correspon amb la creació de 39.500 ocupacions i tots ells temporals, precaris, producte dels milers de llocs estacionals necessaris (fonamentalment en el sector serveis: hostaleria, turisme, obres, etc.) que els empresaris van contractar a preus de 500 € per jornades de 12 hores.\nL'ocupació indefinida segueix sent destruïda i sobretot l'ocupació pública, alhora que centenars de ERO, com els acomiadaments objectius individuals, s'estan duent per davant aquelles ocupacions fixes i amb drets: la Reforma Laboral ha donat patent de cors als empresaris, al capital per a destruir els drets fonamentals de les persones treballadores, l'ocupació, el contracte i el salari.\nTota l'ocupació creada en l'últim trimestre és temporal, és a dir 169.500 ocupacions amb data caducitat (ja arribarà la tardor) i l'ocupació fixa destruïda en aquest trimestre és de 146.500 persones. I a més, les persones “s'esborren”, és a dir no els interessa ni tan sols aparèixer estadísticament parlant com població activa (En els últims 12 mesos les persones que han llençat la tovallola han estat ni més ni menys que 340.700).\nCGT insisteix que la “recuperació” només pot venir de la compareixença en el carrer i en els centres de treball, de totes les persones assalariades, ignorades i espoliades dels seus drets fonamentals: el treball, la salut, l'educació, la pensió i les prestacions socials suficients per a viure amb dignitat.\nAtur, Crisi, Situació econòmica


Manifest La Guitza - La Guitza\nHem vingut a molestar\nLa Guitza és la crítica crítica\n“Crítica” com a substantiu ja que NO considerem les creacions artístiques (especialment el cinema i les actualment exitoses sèries de TV) com a obres aïllades, hermètiques i tancades en si mateixes. Al contrari, s’insisteix en que tota manifestació cultural parteix d’unes condicions materials que en possibiliten (o impedeixen) la seva producció i difusió. Però, alhora, quan l’obra és finita i es desprèn de l’artista o la indústria, retorna a la societat amb uns nous codis i missatges que aquesta interpreta, assimila o discuteix, creant així un nou imaginari que rodeja l’obra. La Guitza és un espai de reflexió que es situa just enmig d’aquest diàleg bidireccional entre l’obra i la societat, auxiliant-se en disciplines més enllà del mer fet artístic, com l’antropologia, la filosofia o la història.\nAlhora, crítica com a adjectiu ja que de res serveix fer aquest exercici reflexiu si és des de insulses perspectives blanquejadores o sensacionalistes, que no aportin més que meres consideracions biogràfiques o formals, com molts (o la majoria) de portals de crítica (no crítica) tendeixen a fer, sense entrar en profunditat en determinades qüestions, afanyats a dirigir-se a un públic generalista.\nD’aquesta manera, La Guitza opta per unes eines radicals d’anàlisi. Tot i no adscriure’s en una línia ideològica tancada, pren com a seves un seguit de perspectives crítiques. La primera d’elles és el materialisme històric, que ens acosta a l’anticapitalisme i la seva conseqüència lògica: l’antifeixisme. Alhora, La Guitza considera imprescindible incloure la perspectiva de gènere a la crítica, essent permeable a les sensibilitats que aporten els diferents feminismes. En el seu qüestionament de tota forma de poder, també tracta d’incloure l’òptica decolonial i els principis propis de l’antiracisme a l’anàlisi. Això ens porta al darrer punt: la destrucció del centralisme i la defensa de la llibertat de tots els pobles i cultures del món. És així com La Guitza és i serà en català, rebutjant la tendència de nombrosos espais a optar per llengües més majoritàries per a poder augmentar la seva quota de seguidorxs.\nLa Guitza és, per últim, un espai obert a tothom qui vulgui aportar, en construcció (ja que espera guanyar forma i regularitat amb el temps i la pràctica) i deconstrucció alhora (obert a una revisió constant segons el temps evolucioni les idees). La Guitza és, també, un portal no professional, pel que no posseeix tots els mitjans necessaris per a publicar amb total regularitat i rigor, conscient de les seves pròpies limitacions. Però, per damunt de tot, La Guitza és molta il·lusió per a crear i acostar aquests espais comunitaris de reflexió entre la societat i l’Art, fent xarxa entre totes les persones enamorades d’aquestes disciplines artístiques i fonamentant l’esperit crític, base per a rebutjar convertir-nos en merxs consumidorxs passivxs de cultura.\nL’Art no és un mirall per reflectir la realitat, sinó un martell per donar-li forma.


Brunch entre vinyes – Cellers Carol\nInici / activitats / Brunch entre vinyes\nNens menors 12 anys: Gratuït\nEntre el esmorzar i el menjar: un brunch. I a més, amb productes KM0. Una combinació perfecta en un entorn privilegiat: les vinyes. En Carol Vallès t’oferim la possibilitat de gaudir d’un fantàstic brunch Km0 entre vinyes combinat amb una visita guiada per tot el celler i les seves vinyes on podràs veure cada detall del procés d’elaboració artesanal dels nostres caves. La visita comença en el lloc on s’inicia el llarg camí del cava, amb un recorregut per les vinyes ecològiques que envolten la finca. L’activitat finalitza amb un fantàstic brunch amb productes típics de la zona.\nAquesta activitat permet submergir-se en la història del cava i en la cultura de la seva elaboració, i gaudir d’un desdejuni amb productes de la terra al costat de les espectaculars vinyes del celler.\nVisita guiada per les vinyes i dins del celler.\nEsmorzar amb embotits locals, pa amb tomàquet, oli Km0 i rebosteria artesana.\nLa visita té una durada aproximada de dues hores.\nSi disposes d’un cupó amb data oberta, has de reservar prèviament un dia i hora concrets enviant un correu a visites@cellerscarol.com o trucant al telèfon 93 898 90 78. També pots fer-ho directament fent una reserva per la web i aplicant el cupó en el moment de pagament.


Vols presentar-te a unes oposicions? | TSCAT\nVols presentar-te a unes oposicions?\nacadèmies, oposicions, casos pràctics\nTens interès en presentar-te a unes oposicions? Aquest any és un bon moment ja que es preveu que es convocaran diferents oposicions per a Treballadores Socials en els àmbits de l’Atenció Primària, de la Salut i de Justícia.\nT’informem que el Col·legi realitzarà dos tallers de casos pràctics on s’oferiran eines per enfrontar-se a una situació d’examen en un procés d’oposicions relacionat amb l’àmbit social. Pots consultar aquí la informació del Taller de Casos Pràctics - Maig i del Taller de Casos Pràctics - Setembre, ambdós a Barcelona. Properament publicarem les dates pels tallers que s’impartiran a les delegacions de Girona i Manresa.\nAixí mateix, i per facilitar que puguis preparar-te les oposicions, hi ha dos centres de formació que a Catalunya prepararen les oposicions per a Treball Social, tant la part comuna com la part específica. Són centres que imparteixen la formació de forma semi-presencial i/o online, i el Col·legi ha decidit arribar a uns acords amb els dos centres, que comporten un descompte en el preu. A continuació tens més informació:\nL’alumne rep un material general de temes específics de treball social i legislació bàsica nacional. Un cop publicades les convocatòries específiques es proporciona el material necessari per a cada oposició per mitjà del camp virtual.\nL’alumne rep un material general de temes específics de treball social i legislació bàsica nacional. Un cop publicades les convocatòries específiques es proporciona el material necessari\nper a cada oposició per mitjà del camp virtual.\nDuració de la formació\nA escollir entre 1 i 3 anys.\n1 any, ampliable, segons les necessitats de l'alumne.\nEl temari general es proporciona en format paper i també en format online.\nL’equip docent el formen dos perfils: el professor especialista a distància i l’entrenador presencial al centre de Barcelona (en el format semipresencials) o a distància (en el format online):\nTutories telefòniques individuals.\nPlanificació i seguiment d’estudis.\nTutories individuals presencials i/o telefòniques.\nTreball d’habilitats mitjançant tallers grupals presencials i/o online.\nLa formació inclou l’accés il·limitat a la plataforma educativa on es pot accedir a: vídeoclasses, exercicis, missatgeria de contacte amb l’equip docent i altres recursos didàctics.\nTambé es treballen en les convocatòries més importants simulacres d’examen en la recta final de la preparació.\nEl temari es proporciona en format pdf a través del campus online, es realitza una avaluació continua, a través de tests individuals per tema, exàmens parcials i exàmens finals.\nEl tutor determina si l'alumne necessita material complementari per assolir els continguts del tema treballat. L'aula és interactiva i personalitzada.\nL’equip docent el formen dos perfils: tutor i el preparador (comunicació a través del campus virtual, email o telèfon):\nEl tutor ajuda a l'alumne durant tota la formació, resol dubtes, i fa el seguiment de forma continuada i necessari per a poder superar el curs amb èxit. D'aquesta manera s'aconsegueix que la formació s'adapti de forma personalitzada a les necessitats de cada alumne.\nEl preparador és la persona que està present durant tot el curs. El preparador es responsable de recolzar, assessorar i informar de possibles convocatòries d'oposició que es publiquin durant el curs.\nLa formació inclou l’accés il·limitat a la plataforma educativa (durant el temps de formació) on es pot accedir a: material didàctic, exercicis, missatgeria de contacte amb l’equip docent, i altres recursos didàctics.\nEn funció de la modalitat escollida i els anys de formació.\nDescompte pels col·legiats\n10% de descompte sobre el preu decidit.\nPagament fraccionat per alumne: 93€ matricula + 12 quotes de 61€ (o 43€)\nHeu de contactar per obtenir el descompte directament amb la persona interlocutora i de referència: Santi Porcalla representant de Master.D, al mòbil 652950417\nHeu de contactar per obtenir el descompte amb Mariona Ferrer, representant d’AulaCAt, mariona.ferrer@aulacat.cat\nDiploma de la Universidad Rey Juan Carlos. Formació puntuable per a les oposicions segons siguin les bases de la convocatòria.\nCertificat d'aprofitament. Formació puntuable per a les oposicions segons siguin les bases de la convocatòria.


Aula Manga UdG • Mostra el tema - Rei Okamoto\nAutor: Hachi » 21 març 2010 13:03\nRei Okamoto, és una actriu de 17 anys i una de les cares noves del 2008 en això del j-music, va donar-se a conèixer en l'actuació i modelatge i en la música tan sols el 3 de Març del 2008 amb el seu single “Teenage Days” i el seu segon single “Railroad Star” tres mesos després. I el seu últim single que és un doble A-side es titula “Renai Hoteishiki”. Ha fet un àlbum que s'anomena “That’s Girls Life”. Aquesta noia escriu les seves pròpies lletres i una curiositat d'ella és que utilitza una guitarra Gibson SG que ella mateixa va di senyar. Gibson és una de les marques més reconegudes de guitarres des de la seva creació al 1960 i com una dada cultural, Tak Matsumoto guitarrista de B'z utilitza aquest tipus de guitarra.\nPertany a la companyia discogràfica Universal Music.\nLa història de la Rei originària de la perfectura de Wakayama es remota al 2003 quan va fer el seu debut com a model per la revista de moda pels nois anomenada “Nicola”, apareixent en l'edició de Febrer del 2003 juntament amb la Yui Aragaki, convertint-se així en una “nico model”. Ha actuat el dues pel·lícules: Ren i Kamen Rider Kiva.\nVa començar a tenir rols petits com actriu en diferents dorames, incloent el primer “Seito Shokun”.\nAutor: koroki » 22 març 2010 14:19\nLa noia em sona de alguna cosa o.o\nEs batant mona, miraré els videos despres.


Assegurances de negoci, llar, salut, estalvi - Seguros Bilbao\nCompte únic Quadre mèdic Declarar un sinistre Treballa amb nosaltres\nAmplia la rendibilitat de la teva empresa\nEn defensa dels teus interessos empresarials\nEstalvia agrupant les teves assegurances amb el Compte únic\nAlta rendibilitat per als teus estalvis.\nSom una companyia del Grup Catalana Occident\nSeguros Bilbao forma part del Grup Catalana Occident, un dels líders del sector assegurador espanyol i de l'assegurança de crèdit al món, amb un creixement constant i una gran implantació. Actualment, ocupa la 6a posició en el mercat espanyol i la 2a en l'àmbit mundial en l'assegurança de crèdit.\nMés de 2.000 professionals i més de 400 oficines exclusives a la teva disposició per prestar-te el millor servei\nLa Fundació Jesús Serra és la institució a través de la que es canalitza l'acció social del Grup Catalana Occident. Constituïda el 1998, les seves activitats segueixen fidelment els valors humanistes del seu fundador, Jesús Serra, i donen suport a iniciatives en les àrees de música i poesia, investigació, docència, esport i solidaritat. El seu paper resulta essencial en la construcció d'una cultura comuna per a les companyies que conformen el Grup, en facilitar la trobada i la participació de tots els empleats i les seves famílies en diferents programes i activitats.


Es presenta el cicle Mas i Mas de primavera | Fundació Mas i Mas - Concerts de música clàssica a Barcelona Magazine\n25 March 2015 per masimas a Notícies\nLa fundació Mas i Mas i el Reial Cercle Artístic van presentar ahir el nou cicle dels 30 minuts de Música, una sèrie de concerts que tindran lloc al Saló dels atlants cada diumenge, des del 12 d’abril al 28 de juny. Al llarg de 12 concerts i entres sessions diàries, a les 18h, 19h i 20h, es descobriran joves promeses que busquen fer-se un lloc en el panorama musical autòcton la soprano Veròncia Tello, el guitarrista Alí Arango o la violoncel3lista Andrea Amador. També s’hi trobaran primeres figures consagrades com Vicens Prats, primer flauta solista de l’Orchestre du París.\nPer a l’ocasió el cicle ha reduït l’oferta però manté la diversitat en les propostes intentant repartir joc en la varietat de repertori i instrumentistes. Igualment manté col·laboracions amb certàmens i concursos per tal d’assegurar certa projecció i oferir oportunitats als joves talents. Com recordava el musicòleg i programador del cicle, Xavier Chavarria: “és necessari que els músics toquin, tinguin actuacions per tal de cimentar les seves capacitats i rodar el repertori”.\nLa intenció de diversitat és tan fefaent que alguns dels músics interpretaran obres compostes per ells mateixos i obres que els són dedicades. És el cas de la pianista japonesa Ayako Fujiki que presentarà dues composicions pròpies incloses en un disc que sortirà al mercat el proper abril. D’altra banda, el duo Lito Iglesias (violoncel) i Cristina Morales (piano) estrenaran el Preludio e Toccata de Manuel García Morante i interpretaran Zortziko inexistent d’Antoni-Olaf Sabater, composició dedicada al violoncel·lista\nL’Orquestra de Cambra del Reial Cercle Artístic\nEl nou emplaçament del cicle revifa la flama musical d’una entitat, el Reial Cercle Artístic, amb una llarga tradició de concerts . La nòmina d‘artistes que hi ha actuat inclou figures de la categoria de Malats, Morera, Manén i Granados o Conxita Badia, Victoria de los Ángeles i Montserrat Caballé, alhora que conjunts com l’Orfeó Donostiarra.\nAmb aquesta voluntat també s’ha inclòs la refundació de l’Orquestra de Cambra del Reial Cercle Artístic encapçalada pel violinista Javier Mateos. Es tracta d’un conjunt de corda amb dotze membres d’ entre 22 i 29 anys, la majoria sorgits de l’ESMUC (Escola Superior de Música de Catalunya) que “tenen un altíssim nivell tècnic”. Aquesta orquestra estar activa entre el 1992 i el 2006 i ara ha renascut amb voluntat d’acostar el repertori per a orquestra de cordes de diverses èpoques: barroc, classicisme i romanticisme (obres de Corelli, Mozart, Elgar i Grieg) tal i com demostra el primer concert que, a més, serà la inauguració del cicle.


El Barça, a punt pel primer clàssic femení de la història | betevé\nLes blaugrana visiten el camp del Madrid, un equip format aquesta temporada\nCarles Molet | dissabte, 3 d'octubre del 2020, a les 19.25\nLa Lliga Iberdrola comença amb un plat fort. A la primera jornada hi ha el primer clàssic de la història. El Barça visita el camp del Madrid, un equip creat aquesta temporada i que s’ha format després d’absorbir el Tacón.\nLes blaugrana, actuals campiones de Lliga, són les favorites per endur-se els tres punts. L’equip de Lluís Cortés només ha tingut dues incorporacions i, per tant, el bloc ja està rodat i té assimilades les consignes del tècnic. En canvi, les madrilenyes han fet fins a vuit fitxatges i encara han de rodar i adaptar-se al sistema tàctic implementat per l’equip. De fet, el mateix tècnic blaugrana reconeix que desconeixen com poden jugar les blanques. Sí que coneixen les jugadores, totes fitxades de la Lliga espanyola, però el joc de l’equip del Madrid és una sorpresa. Cortés, però, ja ha avisat i ha dit que el que ha de fer el Barça és centrar-se en ell mateix.\nTant Lluís Cortés com la pitxitxi de la temporada passada, Jennifer Hermoso, han destacat que serà un partit especial. De totes maneres, han volgut deixar clar que hi ha més rebombori entre els aficionats i els mitjans de comunicació pel clàssic que per ells, ja que són molt conscients que és un partit més i que els tres punts són igual d’importants que en qualsevol altre partit. Hermoso sí que ha dit que és important que el Madrid tingui un equip femení, perquè això pot ajudar a donar més ressò al futbol femení.


El Govern planeja test "massius" i l'aïllament dels asimptomàtics - Diari de Girona\nSánchez ha sol·licitat als presidents autonòmics una llista d'aquestes instal·lacions per albergar pacients sense símptomes que "així ho desitgin"\nEl president de Govern, Pedro Sánchez, està pensant ja en les mesures de dur a terme després de confirmar l'alentiment de l'avanç del coronavirus a Espanya, de manera que prepara una etapa de "transició" caracteritzada per una campanya de test "massius" i l'aïllament dels asimptomàtics.\nSánchez va celebrar aquest diumenge, com és habitual des que es va declarar l'emergència sanitària per Covid-19, una nova reunió per videoconferència amb els presidents autonòmics, als quals va exposar part del pla que vol implantar quan s'iniciï l'anomenada "desescalada".\nHo va fer en una jornada en què ha arribat a 12.418 el nombre de morts per coronavirus, després de sumar altres 674 morts en les últimes 24 hores (un 5,7% més) en què s'han comptabilitzat més 6.023 nous contagiats, que ja arriben a la xifra de 130.759 després d'incrementar-la xifra en un 4,8%.\nAquestes dades mostren un nou alentiment dels increments de nous casos confirmats i de defuncions, que creixen, però a un ritme menor que en jornades anteriors.\nD'una banda, Sánchez ha anunciat als presidents el lliurament ahir diumenge i aquest dilluns d'un milió de test. Sanitat ha comprat cinc milions, ha precisat el seu titular, Salvador Illa, i es repartiran en pròximes dates.\nD'altra banda, els ha demanat que abans de dimecres vinent enviïn a Govern dades precises sobre la situació a les residències de gent gran tant públiques com privades. L'Executiu vol fer un seguiment exhaustiu de com estan les persones que viuen en aquests centres, el grup de població ara mateix més vulnerable.\nTambé els ha emplaçat a què abans de divendres que ve li enumerin en un llistat les infraestructures que puguin acollir, en tot el que calgui, a persones a les quals se'ls ha diagnosticat Covid-19 però són asimptomàtiques. Se'ls aïllarà si "així ho desitgen", en paraules emprades per Illa.\nD'aquesta manera Sánchez ha perfilat davant els presidents autonòmics dos eixos fonamentals de la següent etapa de "transició", que, com va dir ahir, "no serà suau" i no admetrà "la relaxació".\nEl ministre de Sanitat ho ha corroborat aquest diumenge en assegurar que no es pot "desaprofitar" l'"enorme esforç" que els ciutadans estan fent i que seguiran fent, ja que al menys romandran confinats a casa fins al 26 d'abril, sempre quan el Congrés autoritzi la nova pròrroga.\nEspanya està fent ara mateix entre 15.000 i 20.000 test diaris, ha precisat el ministre, el que situa a el país en la "banda alta" de nombre de diagnòstics a el dia en el món. Però caldrà fer més.\nEl milió de test PCR que arribarà en breu a Espanya, així com el segon milió que aterrarà al llarg d'aquesta setmana, segons les seves explicacions, permetran fer "un cribratge" inicial en les zones de més alta incidència de coronavirus, en concret a hospitals i en residències d'ancians.\nLes proves s'aniran generalitzant perquè la clau per eliminar l'epidemia rau en la detecció precoç dels asimptomàtics, que en no sentir molèsties, poden facilitar la propagació de la malaltia i afavorir que es produeixi una segona onada, que seria "pitjor", ha advertit ahir Sánchez.\nUn estudi sobre els immunitzats\nL'institut de Salut Carlos III ha provat la fiabilitat d'aquests test, en la producció s'implicaran empreses espanyoles. També fabricaran "kits" d'extracció, igualment essencials.\nL'ús d'aquests instruments té una derivada també crucial, la possibilitat d'analitzar la immunitat que la població espanyola ha generat a la Covid-19.\nEl Centre de Coordinació d'Emergències i Alertes Sanitàries ha confirmat que està ja en preparació un estudi sobre el percentatge d'immunitat, ha avançat la seva cap d'àrea, María José Serra.\nAquest és un altre eix de la següent etapa, en concret conèixer quanta població ha desenvolupat anticossos a la malaltia.\nCom serà més que probable l'ús generalitzat de mascaretes, cosa que el Govern encara no ha confirmat que demanarà perquè, com ha subratllat Illa, no s'exigirà a la ciutadania res que no es pugui complir.\nEls experts amb els quals treballa el Govern reconeixen que són un element que pot ajudar.\nPer tant, és urgent garantir el subministrament en un mercat convuls per l'alta demanda, així que Illa s'ha felicitat d'haver "regularitzat" el lliurament de diferent material, especialment respiradors i mascaretes. Sanitat ha repartit 38 milions de peces, de les quals 28 milions són mascaretes.\nEl Govern ha comprat 1.534 respiradors, als quals s'han de sumar 2.070 de donacions i els que provenen de la capacitat nacional, és a dir, d'empreses incardinades a Espanya, com Seat, que garanteix la fabricació de 300 al dia.\nEn breu arribaran els més de 100 comprats a una empresa turca una vegada resolt un incident amb Turquia, que els va tenir retinguts.\nSánchez vol anticipar-se a les fases que vagi marcant l'evolució del coronavirus, però també als fets polítics.\nLa ministra de Defensa, Margarita Robles, ha elogiat l'actitud dels presidents autonòmics, la contribució a uns hipotètics nous Pactes de la Moncloa, reedició dels signats el 1977, pot ser molt rellevant.\nEl Govern els abordarà, ha recalcat el titular de Transports, José Luis Ábalos, amb el mateix objectiu que els de fa més de 40 anys: rellançar l'economia després de la brutal crisi provocada pel coronavirus, però sempre en defensa de la democràcia, per la qual cosa quedaran fora els que "no la vulguin".


Bio-construcció amb canya i terra a Les Esplanes | CoopFunding\nPer Aula de Natura Les Esplanes\nAportats dels 9.000,00€ de l'objectiu\nTotes les aportacions seran recollides automaticament fins el 12/06/2016.\n<iframe src="https://coopfunding.net/ca/campaigns/bio-construccio-amb-canya-i-terra-a-les-esplanes/?widget=1" width="260px" height="500px" frameborder="0" scrolling="no" /></iframe>\nEt farem arribar un dibuix creatiu record de Les Esplanes\nVine a conèixer Les Esplanes i descobreix un grapat d'alternatives sostenibles per a viure aprop de la natura\nAcampa una nit a Les Esplanes i dóna't temps per gaudir de la tranquil·litat del nostre espai\nT'oferim participar d'un dels taller de ciència en família que anem realitzant. Els pots conèixer visitant el seu blog al Facebook https://www.facebook.com/lesesplanes\nUn intercanvi per una estada en una de les nostres caravanes, amb la família, i desconnectar de la ciutat per una nit\nVols organitzar un dinar d'amics o família? una calçotada? Col·labora amb el projecte i rep un val per a participar d'un dinar/calçotada en grup\nEn un espai obert i amb possibilitats de sentir-se lliure, els nens gaudeixen d'allò més jugant. T'oferim que vinguis a celebrar un aniversari del teu fill en el nostre espai. I si el vol emprar per a un altre esdeveniment també en podràs fer ús\nA Les Esplanes tenim lloc per a organitzar tallers per a grups no massa nombrosos, aquesta aportació et dona dret a utilitzar aquests espai per al teu taller durant una jornada. I si vols podràs utilitzar la Cúpula i els serveis annexes, per a una activitat de grup\nDe la necessitat de crear un espai que pogués acollir multituds d’activitats a resguard del temps, ens hem plantejat la construcció d’un cobert en el terreny on hi tenim una zona d’acampada juvenil, tot oferint la possibilitat d’aprendre mitjançant camps de treball, la tècnica de construcció emprant la canya com a material principal.\nL’aula de natura «Les Esplanes» és casa nostra. Hi vivim i ens hi guanyem la vida. Poc a poc, amb les nostres mans i els pocs recursos econòmics dels que hem anat disposant, hem anat construint tot el que ara és. Per tant, aquest nou projecte, també seguirà el mateix criteri d’auto-construcció, i aprofitant els recursos que tenim en el nostre entorn. Així doncs, hem optat per una estructura de canya de riu reforçada amb bambú.\nAnimats pel primer esborrany, ens plantegem la coberta amb revoc de terra, cal i palla. I perquè no un trencadís si som capaços de donar-li la suficient solidesa?\nI amb la multitud de pedres del terreny què en podem fer? Doncs construir els contraforts que han de subjectar l’arrancada dels arcs de canya. Al final el que farem us ho ensenyem en aquests planells.\nPer què suposa un repte aquest projecte?\nPerquè es tracta de la més gran estructura de canya on es planteja un revoc de cobertura amb terra i trencadís, proposada fins ara. Suposa un gran repte i per això hem acurat molt el seu disseny. Alhora és una oportunitat d’aprenentatge per a tots aquells que ens atrau i apostem per nous conceptes d’arquitectura fonamentats amb materials naturals (estudiants d’arquitectura, professionals de la construcció, o permacultors entre d’altres).\nCom durem a terme el projecte?\nEns aquest moments ja estem treballant en els contraforts, la recollida de la canya i la construcció de les columnes que formaran els arcs. En el terreny ja comptem amb petites infraestructures complementaries com ara el lavabo sec o l’espai de cuina, que el fan apte per a acampades.\nHem programat diversos camps de treball durant aquest any, el primer el de Setmana Santa, ja realitzat amb molt bona acollida i participació, i del que podeu veure’n un vídeo resum a la web del projecte. Al Juliol i Setembre, farem dos nous tallers dedicats a aixecar l’estructura i fer-ne la coberta.\nAnem fent crides de caps de setmana que destinem a avançar en el muntatge de les columnes.\nUna mica d’història de l’Aula de Natura Les Esplanes\nJa és llarg el camí que hem fet d’ençà que vam començar en el 1997 amb un terreny erm i una ruïna. En el nostre camí d’aprenentatge, amb més il·lusió que recursos econòmics, amb paciència, i desaprenent allò que no havíem de menester, hem construït el nostre espai mantenint sempre un criteri d’humilitat i respecte vers la natura. Compromís que ens ha fet optar per la sostenibilitat de les nostres accions, per l’ecologisme i el respecte pel nostre entorn. I gràcies, com no, a les moltíssimes persones amb les que hem compartit temps i espai. Amb ells hem anat fent realitat Les Esplanes com a projecte de vida i com a lloc de referència per a conèixer noves possibilitats de creixement.\nEns podeu seguir descobrint en el nostre web http://www.lesesplanes.cat\nL’educació com eix fonamental de «Les Esplanes»\nL’educació ha format part en tot moment del nostre equipatge. Les Esplanes és un espai de creixement per a tots, grans i petits. Casals de vacances, tallers de ciència i natura, Eco-agro-vacances en família, formació d’adults, l’Espai d’educació activa «El Sorral»,dansa, cinema a la fresca, aniversaris, calçotades, campaments juvenils, trobades de famílies que eduquem fora de l’escola, tallers d’energies renovables, mercats d’intercanvi, acolliment de voluntariat, immersions en l’economia social,….fins i tot algun amic hi ha celebrat el seu dinar de casament!, …. i així una llarga llista de fets, que han format i formen part d’aquesta llarga trajectòria.\nI ara …, què farem amb el vostre ajut?\nS’ens presenta un repte important en el tema de la coberta. I en ser un projecte “viu”, anem fent correccions a la vegada que apareixen noves idees constructives. Hem d’investigar i anar adequant-nos al que el projecte ens demana i aquí és on necessitem el vostre ajut. Hem de fer probes de revoc per trobar fórmules lleugeres i impermeables, reforcem els arcs amb bambú que hem de comprar, volem fer un millor tancament dels laterals, inclourem la tècnica del “superadobe” en alguns punts, i altres idees que van sorgint per a millorar el resultat.\nIniciatives com la nostra es mouen entre economies de sostenibilitat i auto-suficiència, i per tant amb escassos mitjans a l’hora d’afrontar inversions més grans. El projecte és gran i ens calen alguns diners per fer front a despeses que no podem cobrir amb els nostres recursos, amb l’economia social o amb l’intercanvi. El que sí podem fer és obrir les nostres portes a vosaltres i agrair-vos que ens ajudeu a fer realitat el projecte tot oferint-vos la possiblitat de participar del que anem fent: casals infantils, vacances en família, trobades de grup, menjades casolanes, ….\nComptem ja amb la col·laboració de la Xarxa Eco de Tarragona i el suport dels seus membres en tasques logístiques i de preparació dels diferents camps de treballs programats. Comptem amb la col·laboració d’estudiants del departament d’arquitectura de les Universitats de Reus i Barcelona, de l’estudi d’arquitectura Lemur i de l’Ivan, creador de la idea i responsable d’Econstruye.\nOn destinarem les vostres aportacions?\nDel total previst a invertir, uns 14.000 €, hi ha despeses que les cobrim amb l’aportació dels alumnes al camp de treball i amb recursos propis. A més i gràcies a un acord amb gent del territori, disposem d’un crèdit social per part de l’Ecoxarxa de Tarragona per a fer front a certes despeses d’intendència i suport. L’acord contempla un intercanvi amb ecos per les hores treballades i una aportació de productes alimentaris per a la manutenció dels participants en els diferents camps de treball.\nLes Esplanes ja ha aportat una part dels diners com a promotor, i ens queda per cobrir una xifra de 9.000 euros que podem desglossar així:\nBambú per reforç d’arcs\nCal i altres materials pels revocs de la coberta\nMaterials, per a probes i per la posterior confecció dels revocs com la closca arròs, “perlita”, suro natural, i altres\nCompra de terra (argila) adequada pel revoc\nMoviments de terres amb excavadora 260€\nDesplaçament i combustibles\nTreballs d’investigació en el revoc de la coberta\nÀrids per al revocs\nAportacions voluntàries i propostes d’intercanvi?\nUs proposem poder oferir el vostre suport al projecte de forma desinteressada, o amb l’intercanvi dels nostres serveis i activitats per la vostra aportació.(*)\nSegur que trobareu un bon pretext per venir a visitar-nos!\nUn dibuix creatiu record de Les Esplanes (col·laboració dels nostres fills)\nUna visita de família a Les Esplanes tot el dia.\nDisposar dels espais de Les Esplanes per un dia i taller o trobada de grup\nUna estada per una família una nit en una de les caravanes\nAportació individual a un dinar col·lectiu\nL’assistència a un Taller de Ciència (família 4 persones)\nAportació individual a una calçotada en grup\nDisposar un dia de l’espai de la Cúpula per realitzar un taller/trobada o altre. Això sí, un cop acabat el projecte!\nAcampar a Les Esplanes una nit (família o dos adults)\n(*)Caldrà que us poseu en contacte per concretar dates i característiques de l’intercanvi\nI si ens voleu proposar quelcom, estem oberts a les vostres idees.\nAgraïm moltíssim a tants amics coneguts i per conèixer, a tants que ens animeu a fer realitat aquest projecte de vida, i al vostre suport. Sapigueu que també és per a vosaltres i que les portes de Les Esplanes estan sempre obertes. Esteu convidats a aquest espai per aprendre, créixer, gaudir, meditar, jugar, … per a viure una mica més lliures!\n…i si no ho feu abans, a la primavera del 2016 farem un festa per celebrar el treball fet. Els col·laboradors ja rebreu la vostra invitació.\nEl dia a dia del projecte el trobareu a la web i al facebook. http://www.projecte-cupula.lesesplanes.cat\nNacho Alvarez Mazariegos


Publicat al DOCG el concurs de trasllats curs 2014-15 - CGT Ensenyament\ndijous 30 d'octubre de 2014 - Visites: 3\nEls funcionaris dels cossos de la Inspecció d’Educació i dels cossos docents que depenguin del Departament d’Ensenyament i que tinguin destinació en un lloc de treball docent.\nTermini de sol·licituds: del 6 de novembre al 24 de novembre (ambdós inclosos).\nPublicació de la llista d’admesos i exclosos i de la puntuació a la web del Departament: a finals de gener (5 dies per possibles reclamacions).\n- Primària: 12 de març (dates orientatives).\nReclamacions resolució provisional: 5 dies hàbils a partir de l’endemà de la resolució provisional.\nQuan es desa la informació d’una pàgina, el botó "Següent" es mostra de color verd; si encara no s’ha desat, es mostra de color gris.\nLa sol·licitud es considera presentada i registrada davant de l’Administració en el moment que premeu el botó "Accepta i envia". Un cop fet això, rebreu un missatge de correu electrònic de confirmació de l’enviament.\nEl document de presentació de mèrits i al·legacions als mèrits dels apartats que ha de valorar l’Administració.\nDocument (PDF – 318.4 kB)


(Bloc) Tròpic de Càncer\nEscrit el 28 Mai 2013\nTròpic de Càncer, novel•la d'Henry Miller, va ser publicada en 1934. Ens narra les aventures parisenques d'un escriptor que exerceix miserablement com a periodista.\nLa seva vida dormint, quan no al carrer, a casa d'algun conegut al que a canvi dóna conversa. En condicions miserables també, la majoria de les vegades. Són temps en els quals l'autor, que aposta per escriure en un to marcadament autobiogràfic, viu entre la fam, l'excés d'alcohol i el recurs a les prostitutes.\nCom deia, l'obra és de caràcter autobiogràfic: l'autor sostenia que la novel•la del futur seria autobiogràfica o no seria. No obstant això, a mi, llegir aquest text amb grans troballes com certs trams reflexius, m'ha indignat en bona mesura, m'ha produït una repugnància per la figura del seu autor: groller, interessat, masclista… em sembla molt bé que s'escrigui en to autobiogràfic, però això pot fer que xoquem amb la persona que ens convida al seu món.\nContradictòriament, no obstant això, la novel•la no deixa de tenir cert encant com a document d'un París miserable, una vida els trets de la qual poques vegades podríem descobrir per la dificultat que ha de suposar tenir la possibilitat de transmetre tanta precarietat.\nMalgrat les aparences, Miller va treballar molt en l'obra, fent i refent, i ha quedat com un mite eròtic que potser aombra un judici més clar de la seva obra. Tròpic de Càncer és la primera part d'una trilogia, en la qual sembla destacar per sobre de les altres Tròpic de Capricorn. A qui li agradi, ja sap.


Ajuntament de Lliçà d'Amunt/Ajuntament i entitats preparen una Festa Major adaptada a les restriccions per la Covid\nData i hora oficials: 19/05/2022 23:55\nAjuntament i entitats preparen una Festa Major adaptada a les restriccions per la Covid\nÚltima revisió 30-07-2021 14:45\nDel 4 al 12 de setembre, si el context sanitari ho permet, Lliçà d’Amunt gaudirà de la Festa Major amb una programació d’actes diversos que s’ha adaptat a la normativa per no perdre l’essència dels darrers anys.\nAquest any, gaudirem de la Festa Major del dissabte 4 al diumenge 12 de setembre. L’Ajuntament, amb la col·laboració d’entitats locals, ha dissenyat una programació festiva que vol seguir la línia d’anys anteriors, amb un àmplia oferta per a un públic divers, però totalment adaptada a les mesures vigents actuals.\nEl cap de setmana del 3 al 5 de setembre, tindrà lloc la XLI edició de les 24 Hores Internacionals de Resistència en Ciclomotors de la Vall del Tenes en un nou indret, sempre i quan les mesures vigents ho permetin.\nAmb motiu del context epidemiològic, l’organització de La Juguesca ha decidit no celebrar-la per seguretat, així mateix, tampoc comptarem amb l’Embarracat’, un punt emblemàtic de la nostra festa, tot i que s’habilitarà l’espai GastroFest al carrer del Torrent de Can Bosc (al costat de l’Ajuntament), on la gent podrà sopar i gaudir d’espectacles de petit format.\nEnguany, per complir amb les distàncies de seguretat establertes, els espais de la festa estaran delimitats i es controlarà l’aforament del públic assistent, caldrà adquirir l’entrada prèviament al web municipal per assistir a les activitats i es farà assignació de butaques.\nCom a novetat, s’instal·larà un punt d’informació municipal a l’espai GastroFest, on es podran adquirir de forma presencial les entrades, sempre i quan i hagi disponibilitat. L’horari d’aquest punt serà: dijous, divendres i dissabte, de 20 h a 00 h i diumenge, de 12 h a 14 h i de 20 h a 21 h.\nA més del GastroFest, situat al costat de l’Ajuntament, hi hauran altres espais de referència com el pati de l’Institut Lliçà, on es portaran a terme els concerts i espectacles nocturns; la fira d’atraccions, situada a l’esplanada de l’Institut Lliçà, amb control d’aforament; la Plaça Catalunya, entre d’altres.\nCom en edicions anteriors, aquesta Festa Major comptarà amb el Punt Lila, que s’ubicarà al a pati de l’Institut Lliçà. Es tracta d’un espai de seguretat per a la prevenció de l’assetjament, l’abús i les agressions sexuals i masclistes als espais lúdics, així com d’assessorament i actuació en cas que se’n produís alguna. Juntament amb el Punt Lila s’instal·larà una persona de referència del Programa de Prevenció de Drogues (PPD) de la Vall del Tenes.\nAmb l’Informa’t de setembre, es rebrà el programa de la Festa Major 2021, que també estarà disponible al web municipal, a partir del 27 d’agost, on hi haurà un espai especial amb tota la informació relacionada: www.llam.cat/festamajor. Amb motiu del context sanitari canviant, recomanem que la ciutadania estigui pendent dels canals de comunicació municipals (web i xarxes socials) on s’anunciaran els possibles canvis que puguin afectar la programació festiva.


Led lenser B3 Negre comprar i ofertes a Xtremeinn\nDescripció Led lenser B3\nLa bateria operat SEO paquets B3 rendiment d'alta il·luminació en un equip modern. El cap giratòria, el con de llum enfocable i la llum vermella lliure d'enlluernament fa que el B3 SEO un company fiable per a qualsevol aventura. Vostè es convencerà per aquestes llanternes highperformance que es poden transformar en els fars en pocs maniobres.\nLED: 1 x (blanc) de gamma alta LED, 1 x LED de gamma alta (vermell)\nFlux lluminós: 100 lm * (Power) 15 lm * (Low Power)\nDistància entre feixos: 100 m * (Power) 30 m * (Low Power)\nCremar la vida: 10h ** (Alimentació) 40 h ** Low Power\nPiles: 3 x AAA alcalina\nTanc d'energia: 4,05 Wh ***\nNivell impermeable: IPX6\nTecnologia Smart Light (SLT) Potència / baixa potència / senyal\nLa resplendor vermell lliure de llum LED\nAmb la compra d'una diadema de la SEO B3 també pot ser utilitzat com el far\nSISTEMA D'ENFOCAMENT AVANÇAT:\nEl sistema d'enfocament avançat patentat * combina la lent i el reflector i així uneix els avantatges d'ambdós sistemes. El resultat és una excel·lent agrupació de llum al centre juntament amb un con de llum impressionant homogènia i desenfocat. Com a resultat, l'AFS és un el món? S millors sistemes d'enfocament per llanternes LED.\n* Patent EP 1880139; Patent dels Estats Units 7.461.960\nTECNOLOGIA INTEL·LIGENT DE LLUM:\nDiferents situacions requereixen programes d'il·luminació individuals. El SLT permet làmpades per ser adaptats individualment a la situació que l'usuari es troba actualment en. L'usuari utilitza els programes d'il·luminació (per exemple, Fàcil, Professional), les funcions d'il·luminació (per exemple, Boost, SOS, Dim) i energia maneres per seleccionar la llum adequada. Llums amb SLT també tenen regulació de corrent constant.\nCompra avui mateix Led lenser B3 per només 25.49 $. Fabricat per Led lenser, Led lenser B3 està disponible amb una gran varietat de talles i colors perquè trobis exactament el producte que necessites. A xtremeinn t’oferim els preus més baixos dels teus productes de esports extrems favorits. Dóna un cop d’ull a la gran varietat de Il·luminació a la secció de Electrònica.\nCaracterístiques Led lenser B3\nSostenibilitat Led lenser B3


Biblio's: de febrer 2008\nAquests dies per motius diversos he pogut LLEGIR, en majúscules, i dic en majúscules perquè han estat lectures de QUALITAT.\nEs tracta de llibres que et carreguen les piles, que et renoven l’energia i que fan que se t’obri la ment, que inspiren, que motiven, que et fan veure que no estàs sol en la teva “lluita”, que et comprenen i que t’animen a continuar.\nUn dels llibres, La lectura i la vida d’Emili Teixidor és una d’aquelles lectures de reafirmació. Totes les idees, plantejaments i objectius que tots els que pensem que la lectura en els joves i infants és un element clau no només ho confirma sinó que a més dona petites estratègies a partir de les quals fomentar-la o, i per a mi és encara més important, et permet fer volar la imaginació, crear les teves estratègies, reflexionar sobre les activitats que fas... Tinc el llibre ple de post-it!!!\nL’altra lectura, tot i que no és actual, és un llibre publicat el 2005 però amb uns continguts que no “caduquen”. El llibre és La biblioteca, el cor de l’escola, de Jaume Centelles. El títol ja és prou significatiu i el que voldria destacar és, al marge dels continguts teòrics que són impecables, la seva vessant pràctica. El com que en tants pocs llibres apareix i que en aquest és la part fonamental. Podem trobar materials, llistats bibliogràfics, mostres de materials, programacions d’activitats... una feina generosa.\nUn llibre en el que es mostra una manera de treballar, una il·lusió, unes ganes de motivar, de donar a conèixer, d’engrescar.\nÉs un llibre que, en aquelles etapes en la que tot és fosc, negre, res ens surt del dret, se’ns esgoten les idees, etc., sempre podem tornar per carregar les bateries. Un llibre que hauria de ser, i que serà, un referent per a tots aquells que treballem a la biblioteca escolar, amb la literatura infantil, que ens interessa la lectura i la seva promoció.\nQuè pessat! ;-P\nEn el darrer número de l’ITEM núm. 46 apareix publicat una article sobre les biblioteques escolars sota el títol “Quinze anys de biblioteques escolars a Catalunya (1992-2007) crònica d’una altra oportunitat perduda” de la Mònica Baró i la Teresa Mañà.\nEn aquest article es fa un ampli repàs als darrers anys d’evolució en l’àmbit de les biblioteques escolars indicant quin és l’estat d’aquestes biblioteques, quina és la realitat en comparació amb la legislació vigent que les regulen, quines accions s’han fet des del món de la biblioteconomia... potser una mica massa negatiu, no?\nÉs cert que la realitat de les biblioteques escolars és complicada, que des de les institucions no tenen gaire clar quin camí s’ha de seguir, ni quines han de ser les accions correctes per tal d’aconseguir el bon funcionament d’aquestes, dona la sensació que s’improvisa. I no entraré en la qüestió del perfil de professional que ha de treballar en aquest tipus de biblioteques (això en un altre post). També és cert que des de l’àmbit professional s’estan fent coses i molt interessants però crec que és necessari “institucionalitzar i regularitzar” d’alguna manera aquesta situació per donar força per establir-se de manera definitiva.\nNo obstant, no tot és tan negre, si que hi ha petites clarianes per poder veure el sol i petites iniciatives que van fent via i van donant el seus resultats. Potser no són conegudes, però que des de la seva petita trinxera estan aconseguint el que haurien de pretendre totes les biblioteques escolars: promocionar la lectura. També és cert que des d’aquestes trinxeres no guanyarem mai la guerra que cal sortir i donar-se a conèixer, fer allò que els bibliotecaris mai hem fet bé que és “vendre’ns”. Fer marketing, campanyes similars a les de les biblioteques públics. Crec que la feina d’aquestes ha de ser un referent a seguir en tant que gràcies al seu treball, la seva oferta d’activitats i serveis i el recolzament de les institucions s’han consolidat com un dels serveis més ben valorats dins la societat.\nSi més no, continuarem a les trinxeres treballant, lluitant per guanyar aquesta guerra, pitjor això que res.


28 maig Tasta el Mercat del Préssec d’Ordal amb Albet i Noya\nPublicat a les 16:32h a Enoturisme, Gastronomia, Mercat del Préssec d'Ordal, Temporada Gastronòmica del Préssec d'Ordal\tper\tÒscar Guerrero\nTorna la Ruta de Tapes pel Mercat del Préssec d’Ordal. Per segon any consecutiu, durant els mesos de juny, juliol i agost, Albet i Noya organitza, juntament amb tres restaurants de Sant Pau d’Ordal; Cal Xim, Cal Saldoni i Cal Pere del Maset, una experiència d’alta gastronomia relacionada amb el préssec d’Ordal.\nDesprés de la bona acollida que va tenir la ruta l’any passat, es tornen a obrir les inscripcions per venir a conèixer el mercat i la restauració que l’envolta des d’una vessant més lúdica i més gastronòmica. Els amants del vi i de la bona taula gaudiran d’un maridatge molt especial a través de la ruta de tapes relacionades amb el protagonista del mercat, el préssec d’Ordal.\nL’experiència començarà al celler. Una visita a la vinya serà el punt de partida per conèixer aquest celler pioner en viticultura ecològica. Després, es baixarà al poble de Sant Pau d’Ordal (Subirats) per començar l’itinerari gastronòmic. El propi xef de cadascun dels tres restaurants oferirà una tapa inèdita que es maridarà amb un vi d’Albet i Noya.\nDies de la ruta: 22 i 28 de juny, 6, 12 i 20 de juliol. [+] No t’ho perdis! Subirats, Capital de la Vinya!\nVi Préssec d'Ordal Gastronomia


Enric I. Canela » Blog Archive » Economia del Coneixement\nAhir INFO EUNCET, el butlletí electrònic de l’Escola Universitària Caixa Terrassa va publicar-me una entrevista que titulen, el títol és d’ells: “El nostre sistema universitari es basa massa en el voluntarisme”\nDiu l’encapçalament que hi fan: En aquests moments Catalunya viu un procés de reflexió sobre com enfocar l’estratègia de país per enfortir els àmbits de la innovació i la recerca. Les universitats, les empreses i els poders públics són els tres actors clau per a l’impuls definitiu, sense oblidar el contrapunt que aporti la societat civil.\nI tot seguit escriuen:\nEn aquesta entrevista, el president del Cercle per al Coneixement, Enric I. Canela, analitza de manera crítica el camí que s’està fent. Els polítics i l’estructura universitària de docència i recerca, comenta Canela, podrien ajudar molt més a fer camí cap a l’economia del coneixement.\nLa teniu a la vostra disposició. No està centrada en la universitat i la recerca, és més aviat sobre l’economia del coneixement. També trobareu informació sobre el Cercle per al Coneixement – Barcelona Breakfast.\nClassificat com a Articles Enric I. Canela, Economia, Educació, Innovació, Política, Recerca, TIC, Universitat | 5 Comentaris »\n5 respostes a “Economia del Coneixement”\na 07 febr. 2008 a les 10:34 Anna\nEnric, m’ha agradat molt el retrat que fas de la universitat. Al cap i a la fi, són reflexions basades en el sentit comú, però que no tothom s’atreveix a fer en veu alta.\nRespecte a la reforma de la Funció Pública, em temo que no arribem… Com deia recentment en Xavier Marcet al seu blog, “Una buena idea sería no fichar a nadie que creamos que nunca se irá de la universidad”. Algun ministre ja va apuntar que calia, a l’igual que es fa amb l’entrada, la sortida de l’Administració Pública.\na 07 febr. 2008 a les 10:35 Anna\nPerdó, la darrera frase és incompleta:\nAlgun ministre ja va apuntar que calia, a l’igual que es fa amb l’entrada, REGULAR la sortida de l’Administració Pública.\na 08 febr. 2008 a les 12:06 enriccanela\nAnna, Moltes gràcies per la “floreta”. Encertat o no, crec que és important intentar parlar clar. Odio el tacticisme de la política.\nAhir mateix, en un sopar, vaig plantejar clarament al Pere Macias el tema de la reforma de la funció pública, res de clar. Ho faré amb altres grups i em temo que no diran res. Fins que no s’agafi el toro per les banyes no farem res i ningú no s’atreveix perquè són vots.\nPotser si, això que diu el Marcet (que és una de les persones més intel·ligents que conec), però hi ha vocacions. A mi, per exemple, no m’agradaria marxar, m’agrada la meva feina i sempre he intentat tot per la universitat. M’ha agradat sempre, sobretot la gestió, cosa que ara no faig.\nI cert, caldria regular la sortida.\na 08 febr. 2008 a les 8:08 Anna\nNo tinc el plaer de conèixer personalment en Xavier Marcet, però trobo que els seus escrits tenen una gran dosi de sensatesa. Per això mateix penso que -quan afirma que no s’hauria de fitxar ningú que no pensés mai marxar de la universitat – ho diu en el sentit d’aquell segment de persones que un cop ingressen a la universitat no se’n preocupen per treballar el millor que saben, per formar-se de manera continuada, per aportar valor a la institució. En definitiva, crec que fa referència a aquells que no estan disposats a marxar de la universitat perquè són conscients que cap més biòtop laboral els podria integrar satisfactòriament. Lamentablement, segons en Xavier, conformen un terç del que ens trobem cada dia.\na 08 febr. 2008 a les 8:47 enriccanela\nSi hi estic d’acord! El que vull dir és que hi ha vocacions i volia exloure la generalització. Gairebé sempre coincideixo amb el Xavier. Massa gent és com ell diu.


L'embarcació de neteja del litoral de Sitges ha recollit més de 70kg de residus en un sol mes | Sostenible\nEl consistori estudia transformar els plàstics recollits en teixits per a vestuari de treballadors municipals o per a elements promocionals. L’embarcació, que s'ha batejat amb el nom de Mayadi, està fabricada íntegrament a Catalunya i disposa d’un sistema patentat de dos braços hidràulics que permeten recollir la brutícia (fins a 25 quilos) que sura en superfície i introduïr-la després en caixes a la coberta.\nL’Ajuntament ha instal·lat 23 punts nets a les platges de Sitges. Es tracta d’unes plataformes horitzontals de fusta amb indicatius en diferents idiomes que especifiquen les tipologies de residus de les quatre papereres que inclou el servei: dues per a plàstics i llaunes, una per a paper i cartró i una de rebuig. La instal·lació dels punts nets s’ha realitzat en 12 ubicacions, a les platges que disposen de bandera blava, i els dies vinents s’ampliarà a altres platges amb onze noves plataformes.\nDe cara a l’any vinent, la voluntat municipal és ampliar progressivament el nombre de punts nets fins a 39 perquè estiguin disponibles a tots els accessos a les platges de la Barra, la Ribera, Sant Sebastià, Aiguadolç, Garraf, i Les Botigues. L’objectiu és dignificar la imatge dels contenidors de recollida selectiva i motivar el reciclatge entre les persones usuàries de les platges.


Surt definitivament de la presó l’empresari que va atropellar un soci - Altaveu\nEl cuiner i empresari, històric soci d’unes conegudes pizzeries ubicades a diversos indrets del Principat, que el juny del 2017 va atropellar un altre soci ha sortit aquest divendres definitivament de la presó. Després de dos mesos de reclusió, se li ha donat finalment per complerta la condemna ferma de divuit mesos d’internament pel que finalment va ser tipificat com un delicte de lesions doloses causades amb un objecte que podria haver provocat la mort de la víctima.\nL’home va estar inicialment onze mesos a la presó, malgrat que després de la detenció arran dels fets d’ara fa dos anys, se’l va deixar en llibertat. La fiscalia va recórrer contra l’alliberament i finalment va entrar al centre penitenciari. Inicialment se’l va acusar d’un delicte d’assassinat en grau de temptativa. Els dos malaurats protagonistes de la història, companys de negocis i de vida durant molts anys, feia una temporada que estaven enfrontats per diferències econòmiques i, de fet, ja havien tingut diferents problemes amb la Justícia pel mig.\nL’atropellament ocorregut a Sispony després que els dos homes haguessin coincidit, casualment i per separat, en un dels restaurants de la cadena que van crear, va ser altament estrany. El condemnat va acabar atropellant la víctima quan aquesta es dirigia en motocicleta cap a casa seva. De fet, els fets van ocórrer a tocar el domicili de la víctima que, sortosament, va patir danys de poca consideració tot i que ha tingut una repercussió psicològica i moral tot plegat més elevada que el perjudici físic en sí.\nL’home va quedar inicialment en llibertat els primers dies de juliol de l’any passat, poc després que se celebrés la vista oral. El setembre es va dictar la sentència que l’absolia del delicte de temptativa d’assassinat, tal i com qualificava la fiscalia els fets (sustentant-se entre altres per la versió de diversos testimonis), una resolució que es va acabar confirmar el maig i que imposava divuit mesos de presó ferma. Just el 24 d’aquell mes l’empresari va tornar a ingressar al centre penitenciari per acabar de complir una condemna que ara ja es donaria per satisfeta.


El cátaro imperfecto és el debut literari del periodista Víctor Amela després d'haver escrit una quinzena de llibres de contingut periodístic.\nÉs una novel·la històrica que es desenvolupa durant el segle XIV, que transcorre des d'Occitània fins a Morella, i que té com a punt de partida un fet real relacionat amb la seva pròpia família.\nEns ofereix un relat basat en fets i personatges històrics i reals, amb la voluntat de reconstruir la vida quotidiana, manera de pensar i creences dels últims heretges del catarisme.\nGuillem Belibasta assassina al pastor que havia denunciat a la seva familia per heretgia, i, després de passar un breu temps empresonat, fuig del sud de França, creuant els Pirineu i seguint el curs del riu Segre, fins a situar-se als voltants de Morella, lloc on, malgrat ser perseguit de prop per l'eficaç inquisidor Jacques Fournier (futur Papa Benedicte XII) Belibasta aconsegueix formar una comunitat secreta de càtar i convertir-se en prefecte.\nAquest fet és una de les claus d'aquesta obra, doncs es desconeixia de l'existència d'aquesta comunitat càtara a Morella, fet que estava documentat en l'Arxiu Vaticà i que, gràcies a una traducció al francès, l'autor va conèixer i investigar.


ICV proposa obrir el debat sobre el model cultural de Calella | Ràdio Calella Televisió\nLa futura municipalització de la Sala Mozart farà que Calella incrementi el seu potencial cultural i, segons els ecosocialistes, cal que s’endegui un procés de reflexió sobre el model que permetrà explotar la capacitat de programació que se’n derivi. El regidor Sebastián Tejada va plantejar en seu plenària la necessitat de crear una comissió d’experts que assessori a l’Ajuntament de Calella sobre la fórmula de gestió d’aquest equipament en concret, però que alhora marqui el camí que han de seguir les polítiques culturals en el seu conjunt.\nÉs una operació que encara no està tancada però les parts s’hi han posat bé i les converses estan força avançades. Es tracta de la conversió de la Sala Mozart, actualment propietat de la família Salom, en un equipament cultural de la ciutat. L’Ajuntament de Calella veuria així ampliat el seu catàleg d’equipaments amb un edifici cèntric i de gran capacitat, amb un potencial per realitzar-hi espectacles i activitats que ara no tenen cabuda en altres espais.\nDavant aquest nou escenari, ICV planteja reconduir la política cultural de la ciutat per aprofitar totes les oportunitats que se’n derivin. El regidor Sebastián Tejada aposta perquè es faci un salt qualitatiu i quantitatiu. “Som partidaris d’una acció més ambiciosa, en la línia de generar noves activitats de valor afegit, la qual cosa implica endagar contactes; d’organitzar propostes amb altres àrees de Cultura de la comarca i, fins i tot, estimular la producció. És una altra dimensió que obligaria a redefinir l’actual model organitzatiu obrint la porta a la creació d’una empresa de gestió cultural”, ha comentat Tejada en declaracions a Ràdio Calella TV.\nA finals d’octubre hi haurà una reunió entre el responstable de Cultura de l’Ajuntament de Calella amb la resta de partits de l’oposició per abordar aquesta qüestió. ICV defensa que la seva proposta té visió de ciutat, i apunta els beneficis que tindria també en sectors productius com el turístic i el comercial. “Estem molt necessitats de creació de producte cultural de més nivell, que incrmenti el valor de la nostra oferta i atraigui un altre tipus de turisme. Això requerirà inversions però el retorn serà positiu per a la ciutat: segurament al principi haurem d’assumir compensacions però convençuts que valdrà la pena”, ha dit.\nEl regidor Sebastián Tejada va plantejar aquesta qüestió en la darrera sessió plenària, proposant crear una comissió d’experts que assessorin a l’Ajuntament sobre el model i la gestió més adequada per la ciutat. Advertia llavors que l’estructura de l’àrea de Cultura podria veure’s desbordada. Per la resposta que li va donar el tinent d’Alcaldia de Cultura, entén que el Govern Municipal en farà una gestió continuïsta, en la línia d’obrir la sala a les entitats per a les seves activitats, i combinar-ho amb propostes i programacions artístiques puntuals.\nSegüent La visió mèdica, humana i social del Càncer de Mama\nAnterior Suma’t al rosa per lluitar contra el càncer de mama\nMalgrat s’incorpora a la campanya #lliguemUE iniciada a Calella


Convocatòria de vacunació per a persones nascudes entre els anys 1982 i 1991. Canal Salut\nPersones nascudes entre els anys 1982 i 1991\nConvocatòria de vacunació per a persones nascudes entre els anys 1982 i 1991\nLes persones nascudes entre els anys 1982 i 1991 residents a Catalunya.\nSi vas néixer entre els anys 1982 i 1991, al llarg de les setmanes vinents podràs rebre un missatge de text (SMS) que et redirigirà a una aplicació perquè puguis reservar hora, dia i lloc per vacunar-te; consulta els punts de vacunació.\nInforma't de com es durà a terme la convocatòria per a la segona dosi de la vacuna.\nEl dia de la vacunació, es recomana portar una peça de roba de màniga curta, que es pugui arremangar fins a l’espatlla, o una peça de roba sense mànigues. En cas que es vulgui, també es pot portar un jersei a sobre, que es pugui treure de manera ràpida i còmoda.\nSi no vas néixer entre els anys 1982 i 1991, inclosos. En aquest cas, i si formes part d’alguna altra convocatòria per vacunar-te, pots demanar cita a vacunacovidsalut.cat.


If Rent és una de les empreses punteres en el lloguer de vehicles. Té acords amb operadors internacionals i la seva estructura reforça la proximitat i el tracte directe amb el client. L'establiment disposa dels últims models de vehicles de més de 10 marques i el seu estoc és àmpliament variat. L'empresa ofereix transports biplaça, elèctrics, 4x4, de luxe, descapotables, furgonetes i multipassatgers. L'entitat també lloga diferents tipus d'autocaravanes sota el nom empresarial We Camper.\nTots els vehicles d'If Rent passen revisions periòdiques i són rentats amb productes ecològics. A més, les instal·lacions s'adapten a cada època de l'any. A l'hivern, per exemple, l'establiment garanteix que tots els seus vehicles tinguin les rodes d'acord amb la climatologia. Durant el lloguer, l'empresa ofereix un servei d'atenció al client i assistència en carretera 24 hores.\nLes reserves es poden fer a través de la seva pàgina web o presencialment a l'oficina que s'ubica a l'avinguda Carlemany núm. 70, als baixos de l'illa Carlemany. També hi ha la possibilitat de fer l'entrega i recollida dels vehicles a l'hotel on s'allotja el client. Per poder llogar un vehicle, cal ser major de 21 anys i tenir el permís de conduir des de fa, mínim, 2 anys.\nAv. Carlemany núm. 70\nT. +376 866 067\n#andorra #if #rent #cotxes #vehicles #autocarabana #lloguer


Museu Nacional - Viquipèdia, l'enciclopèdia lliure\n(S'ha redirigit des de: Museu nacional)\nUn Museu Nacional és un museu creat com a tal per llei, la qual ha de determinar-ne l'àmbit museístic, l'estructura i el finançament. A Catalunya, cada museu nacional gaudeix de personalitat jurídica pròpia segons la llei de museus de 1990. La creació d'un museu nacional comporta l'assumpció per la Generalitat d'almenys el cinquanta per cent de les aportacions procedents de les Administracions públiques en les despeses corrents del museu. A Catalunya, entre d'altres, destaca el Museu Nacional d'Art de Catalunya i el Museu de la Ciència i de la Tècnica de Catalunya creats legalment per la mateixa llei de museus. Els directors i els administradors dels museus nacionals són nomenats, a proposta de la Junta de Museus, per l'òrgan que s'especifiqui en els estatuts de l'entitat que gestioni el museu.\nCada museu nacional està regit per un òrgan superior de govern. La composició del dit òrgan s'ha de fixar en el moment de la seva creació, i té les funcions següents:\nLa representació i la gestió superior del museu, que comprèn l'administració i la gestió econòmica.\nL'elaboració dels plans anuals d'actuació.\nL'aprovació dels plans generals de construcció i de renovació dels edificis i de les instal·lacions d'acord amb les disposicions reguladores de les condicions mínimes de seguretat i de protecció.\nL'elaboració del pla d'ordenació i d'intercanvi dels materials per a obtenir una presentació global i coherent de la temàtica que correspon al museu.\nL'aprovació de l'adquisició directa o indirecta d'objectes i d'elements que interessin el museu i l'acceptació dels que li corresponguin per herència, llegat o donació.\nLa proposta a la Junta de Museus del nomenament del director i l'administrador del museu i la fixació de les condicions de la seva comesa.\nQualsevol altra que li encomanin la legislació o les disposicions adoptades en el procés d'integració del museu.\nCorrespon al Govern, a proposta de la Junta de Museus, la declaració que un museu, o una part d'un museu, és Secció d'un museu nacional. La declaració com a secció de museu nacional comporta els efectes següents:\nEls efectes esmentats en el punt 1.b), c), d) i e) són a càrrec del museu nacional corresponent. La fixació del règim de les relacions entre el museu nacional i cada secció s'ha d'establir per conveni entre aquell i la institució titular de la secció\n↑ 1,0 1,1 Llei 17/1990, de 2 de novembre, de Museus (DOGC núm. 1367)\nObtingut de «https://ca.wikipedia.org/w/index.php?title=Museu_Nacional&oldid=24375843»\nLa pàgina va ser modificada per darrera vegada el 2 ago 2020 a les 09:55.


Seguir l’actualitat de la llengua catalana | Xarxes socials i llengües\nSeguir l’actualitat de la llengua catalana\t3 febrer 03UTC 2008\nTags: actualitat, catalan, català, language, llengua, new, notícies, sociolingüística\nPer qüestions de faena i també d’interès, vaig seguint l’actualitat sobre el català, les notícies, les polèmiques, les noves polítiques, los avenços o els retrocessos. No llixgo ben bé mai la premsa escrita (ni de pagament ni gratuïta) perquè m’és impossible posar-la al capdavant de les meues prioritats, tampoc tinc televisions a l’abast a les hores dels informatius i potser a primera hora del matí em poso una ràdio per a seguir quina és l’actualitat que els mitjans de comunicació dicten com a “important”. La manera d’informar-meLo que si faig és traure tota la brossa informativa que no m’interesse i seguir l’actualitat filtrada a partir de temàtiques prioritàries i aprofundint-hi via els RSS: en una web personalitzada s’agrupen totes les novetats de noticiaris, blocs, filtres socials de notícies o qualsevol web que ha actualitzat alguna informació.\nEl que si que faig periòdicament és repassar diferents fonts d’informació sobre la situació del català de manera exhaustiva. Utilitzo indefectiblement l’Infomigjorn que hem d’agrair al voluntarisme d’Eugeni Reig. Sempre obert a que li enviem una notícia o una informació per a difondre-la arreu. També em fa un bon servei el recull de premsa de l’IEC, que té una secció especialitzada en llengua i una altra en ciències socials. Repesco alguna notícia solta a l’Infozefir, encara que allà la llista és més especialitzada en els professionals de la llengua. I també hi ha la base de dades de premsa de la Secretaria de Política Lingüística de la Generalitat de Catalunya. Però allà l’objectiu és mantenir una base de dades històrica de premsa i fer cerques per la informació que ens interessa. Però és més difícil seguir l’actualitat dia a dia. Finalment haig de dir que per a les notícies de la Franja seguixco Franja.tk. Però el seguixco de manera més directa, perquè és el que té ser l’autor: el vaig construint dia a dia de tota tipologia de notícies que m’arriben sobre este territori.\nI fa temps que tenia al lector de RSS les actualitzacions de normalitzacio.cat. Mai li havia fet massa cas. Finalment avui, en veure que havia recopilat 350 notícies, m’haig decidit a revisar-lo i netejar-ho. I no penseu que és una bestialitat tindre tantes notícies per llegir. En lo RSS no és gens estrany deixar-lo de la mà unes setmanes i trobar-te 2000 capçaleres per revisar. Evidentment, la lectura en diagonal és un sistema molt recomanable en estos casos. Però avui haig descovert que té multitud de notícies balears o valencianes que pels altres sistemes no arribo a recopilar. Lo servei és realitzat per l’Àrea de Normalització Lingüística de l’Ajuntament de l’Alcúdia (Balears). M’ha paregut que seguix l’actualitat des d’una visió policèntrica (no principatina, per tant), i això m’interesse molt. Per tant, incloc una nova font de notícies sociolingüístiques a la meua cartera.\n1.\tMarina - 3 febrer 03UTC 2008\nSort que et tenim a tu fent tot això i així no ho hem de fer els altres :P que a mi se m’acumulent a l’RSS les entrades d’il·lustradors!\nBromes a part, és veritat que és tot un tema saber com estar assabentat de tot el què passa als territoris de parla catalana. I que llistes de distribució i lectors de RSS faciliten molt la tasca. M’imagino com seria fer aquest seguiment fa 10 anys, i ho trobo pràcticament impossible!


En una carta remesa a Catalunyapress una doctora de l'Hospital Municipal de Badalona, afirma que s'ha exclòs de la vacunació a el personal de la neteja quan és un col·lectiu essencial i exposat a un alt risc de contagi.\nEn aquest sentit la doctora afirma "Tots els que treballem en un hospital som persones d'alt risc. Sorprenentment en el nostre hospital les senyores de la neteja estan excloses. Per què? Doncs perquè es tracta d'una empresa externa ".\nMalgrat tot creu que "estem parlant d'unes persones que des del primer minut d'aquesta horrible pandèmia han estat i segueixen estant en primera línia, tan exposades com qualsevol metge o infermera. És evident que el criteri científic de vacunar els més vulnerables i als més exposats a virus no es compleix. En aquest cas l'únic que compta és que són emprades d'una altra empresa".\nI afegeix "no sé qui ha pres aquesta decisió tan equivocada mèdicament parlant i tan injusta. Però a dia d'avui, a les senyores de la neteja del meu hospital no se'ls permet vacunar ".\nA més denuncia aquesta doctora que "curiosament al nostre hospital si s'han vacunat persones que no tenen activitat assistencial, és a dir, cap contacte amb pacients, i que fins i tot físicament estan ubicades fora de l'edifici mateix d'hospitalització. Mentrestant, aquestes treballadores tan indispensables en un hospital no les està protegint com a la resta de professionals ".\nUna cosa que no ajuda a la immunitat del col·lectiu laboral d'aquest hospital i que pot extrapolar-se al que passa a la resta d'hospitals catalans a manera d'exemple. Encara que des de Metges de Catalunya afirmen que això no ha ocorregut al Consorci Sanitari de Terrassa on "sí s'ha vacunat al personal de neteja del mateix".\nTweet informatiu adreçat a Catalunyapress desde Metges de Catalunya.\nCST= Consorci Sanitari de Terrassa\nUn altre problema fonamental, continua la doctora "és que no estan arribant totes les vacunes que se sol·liciten. El personal encarregat de vacunar es troba impotent al no poder complir amb les necessitats de vacunació de el personal. D'aquesta manera el període de vacunació pot ser literalment etern ".\nFinalment la doctora només té una petició als responsables de la vacunació "només demano que es facin les coses bé".


DIY: com fer un penjafotografies amb palets | Senyoreta Pots\nDIY: com fer un penjafotografies amb palets\nPosted in Decoració, DIY\tby Senyoreta Pots\nEn un moment se m’han ajuntat dues coses al cap.\nLa primera és que tenia ganes de tenir fotografies a l’entrada de casa, però no en un marc qualsevol, sinó en algún lloc on es poguéssin anar canviant fàcilment, i així poder-hi posar fotografies que ens fem durant el dia a dia i que formen part de la nostra vida quotidiana.\nLa segona és que tenia uns trossets de palets rondant per la terrasa, arrel d’un projecte més gran que vaig fer amb ells (us l’ensenyo quan estigui acabat!) i no els volia tirar… estava segura que els podria reaprofitar.\nLa combinació de les dues coses ha estat un penja fotos fet amb trossets de palet… era òbvi que la cosa acabaria així oi?\nTal i com us dic està al rebedor de casa, i allà no hi ha gens de llum natural, però tot i que el pobre no llueix gaire a les fotos, crec que us en podeu fer a la idea. Us ensenyo com es fa a veure si us animeu, que és molt senzill! Només es necessita:\n9 trossos de fusta (7 per davant i 2 per darrere)\nMàquina per taladrar i cargols\nRecull els trossets de palet que tinguis per casa, (o demana’ls que segur que algú en té) jo n’he fet servir 7. No cal que siguin de la mateixa mida, és la gràcia, li donen un toc més handmade.\nLija bé totes les cares, incloses les cantonades perquè no et puguis fer mal amb les estelles (no faig propaganda és que és la màquina que tinc!).\nPassa-hi un drap humit i posiciona les fustes com t’agradaria que quedéssin.\nPinta els trossos que vulguis. Jo n’he pintat només tres per donar-li un toc de color, però volia que predominés la fusta. He utilitzat Chalk Paint.\nQuan estigui seca la pintura torna a lijar per donar-li un toc més rústic.\nDóna la volta a les fustes d’una en una conservant la posició de cada una d’elles.\nCol·loca per darrere els dos trossos de fusta que teníem reservats, de manera que agafin totes les fustes.\nClava els cargols fixant tots els trossos del palet a les fustes del darrere.\nQuan està unit t’hauria de quedar una cosa així.\nJa només queda fer volar la teva imaginació i decorar-lo al teu gust. Jo he fet servir detallets d’scrapbooking que tenia per casa, washis i alguns botons amb formes d’animalons.\nTambé caldrà posar un parell d’argolles al darrere i penjar a la paret, i tatxaaan!\nJa tenim el nostre penjafotos fet amb palets! El que més m’agrada és que amb uns quants washitapes li pots anar enganxat fotos diferents cada dia. Avui hi ha penjades imatges de quan era petita, però demà segur que estarà ple de fotografies de l’Esquitxet.\nI vosaltres, heu caigut a la moda de fer coses amb palets?\nPalets\t7 comentaris\n« Reto Otoño: Samarreta i snood\nReto Otoño: samarreta Aroura »\n7 thoughts on “DIY: com fer un penjafotografies amb palets”\n23 Octubre 2014 at 00:20\nsimplement m’encantaaa! vull caps de setmanes lliures ja, només de veure-ho em posaria a fer de tot! unes classes no m’anirien malament hehe\n23 Octubre 2014 at 11:35\nSiii pero a veure si l’acabem aq classe no com les sabates! Jiji\n24 Octubre 2014 at 18:50\nmolt chulo!!! això si que es reciclar! llàstima que en el meu piset, no pugui fer-ho\n25 Octubre 2014 at 08:55\nM’encanta! T’ha quedat xulíssim!\n27 Octubre 2014 at 22:55\nMolt xuluuuuuu!!! jo potser hi hagués fet més colorins, però ja saps que a vegades resulto estrafulària també 😉 m’agrada molt també que el color només li doni el toc diferent.\nnosaltres (o més ben dit, ell) encara no hem fet res amb palets, però després de veure allò q teniu per casa estic segura que quan se centri en l’exterior caurà a la trampa!\nRetroenllaç: DIY: Taules amb bobines | Senyoreta Pots\nRetroenllaç: Revisió dels propòsits pel 2014 | Senyoreta Pots


Podran arribar a caure més de 200 litres per metre quadrat en algunes zones del litoral mediterrani\nLa Depressió Aïllada en Nivells Alts (DANA) que afectarà la Comunitat a partir d’aquest dilluns pot deixar precipitacions acumulades de més de 200 litres per metre quadrat en el nord del territori valencià, segons un butlletí informatiu especial emés per Aemet.\nUn front atlàntic molt actiu deixarà aquest dissabte precipitacions en bona part de la península i el diumenge, més afeblit, aconseguirà l’àrea del mediterrani, encara que amb pluges més febles i menys generalitzades, però registrarà un canvi a partir de les últimes hores del dilluns, començat per la zona mediterrània.\nS’espera que el dilluns s’aïlle de la circulació general una DANA sobre l’oest de la península que es desplaçarà al centre i meitat sud peninsular fins a aconseguir el dijous el nord-est i Balears. Com a conseqüència, s’esperen precipitacions localment fortes i persistents en zones de la meitat oriental, entre elles la Comunitat Valenciana i Balears.\nAixí, les precipitacions podrien arribar a ser torrencials durant el dimarts i tendiran a disminuir pel sud al llarg del dimarts i dimecres. Les majors quantitats de precipitació acumulada s’esperen en el nord de la Comunitat Valenciana, Balears i Catalunya, on s’acumularan més de 200 litres per metre quadrat en algunes zones.\nTambé hi haurà un temporal marítim que afectarà probablement els litorals i zones costaneres del Mediterrani al llarg del dimarts i dimecres. Aquest escenari evolucionarà fins al dimecres i previsiblement disminuirà a partir del dijous.\nAemet mantindrà actiu aquest diumenge l’avís groc per fenòmens costaners en el litoral sud d’Alacant, i activarà avisos grocs per precipitació acumulada de 20 l/m2 (20 mm) en una hora a partir del dilluns i fins al dimarts en el litoral d’Alacant i litoral sud de València.


ComiCat: Ooso celebra el 50è aniversari de Cutie Honey\nOoso Comics ens fa saber el seu petit homenatge de l'obra de Go Nagai, Cutie Honey, pel seu 50è aniversari.\nAquest 2022 estem d'enhorabona amb la celebració del 50è aniversari de Cutie Honey, The Legend de Go Nagai (1972-2022)\nPer aquest motiu i fins a esgotar existències hem tret unes poques unitats del Pack 50 aniversari que conté:\n-Volum integral de Cutie Honey, The Legend (de 500 pàgines)\n-Els 2 volums de Cutie Honey 90's del 2002, en què Go Nagai després de 30 anys reprèn les aventures de Cutie Honey, The legend\n-Amb els corresponents box collection\nLa Kisaragi Honey és una estudiant aparentment normal que estudia a Sant Chapel, una escola femenina. Però quan el seu pare és assassinat per l'organització criminal Panther Claw, Honey descobreix que en realitat és Cutie Honey, una androide invencible\nPer a la Kirasagi Honey comença una doble vida, una heroïna que lluita contra Panther Claw i el desig de preservar la seva vida quotidiana com a estudiant. Una joia del mestre Go Nagai,\nCom va néixer la guerrera de l'amor Cutie Honey, en un manga i una sèrie de 25 episodis?\nIgual que altres obres de Go Nagai, va ser planejada el 1972 com a manga i anime, publicats i emesos respectivament de forma simultània i compartint un bloc a la televisió al costat de Devilman.\nOriginalment va ser un producte pensat per ser part de la demografia shôjo i així poder vendre figures transformables al públic infantil femení. Però a causa d'un canvi de plans en l'horari que s'emetria, va ser finalment serialitzada a la revista Shônen Champion.\n"La seva principal font d'inspiració van ser les famoses sèries Tokusatsu, entre les quals hi ha el mític Kamen Rider. A això se li va sumar dosis d'erotisme amb nus, diàlegs i escenes picants, la majoria amb propòsit de comèdia, i una heroïna que no té res a envejar a altres protagonistes masculins, sent una de les primeres heroïnes en anime que eren protagonistes i alhora una guerrera"\nEl manga estava enfocat a una acció frenètica combinat amb moltes situacions pujades de to. La filosofia de Go Nagai és que el sexe és una cosa del que s'hauria de poder parlar obertament i que fins i tot una sèrie per a nens podria tenir acudits sexuals sense haver de fer sonar les alarmes.\nGo Nagai reprèn les aventura de Cutie Honey literalment 30 anys després, tant de l'obra com l'edat i la vida dels seus personatges i li dóna continuació. No deixa de ser entranyable i permet veure l'evolució artística de l'autor i com adapta aquesta obra als seus temps (2002).\nFont: Ooso nota de premsa


Festa Major – Cornudellaweb / PrioratDigital / Segle21.cat 1998-2017\nDel dilluns 17 al dilluns 24 d’agost, Cornudella de Montsant viurà la seva Festa Major, enguany amb la novetat que els actes comencen uns dies abans de què és habitual. Així, dilluns 17 d’agost a les 18 hores hi hauran jocs per la mainada, coca i xocolata a la plaça de la Vila, en el que serà el primer acte de les festes. Després, … Continua la lectura de Comença la Festa Major!\nCarles X. Cabós 17 d'Agost de 2015 1 comentari\nUn dels pregons més originals de les nostres comarques s’ha viscut, la nit de divendres, amb els Gegants i els Capgrossos de la vila com a protagonistes d’encetar oficialment la Festa Major de Cornudella de Montsant. Deu elements festius han estat els protagonistes de la lectura coral del pregó, que s’ha basat en un text de l’escriptor cornudellenc Jesús Maria Tibau. En ell s’establia una … Continua la lectura de Els Gegants i els Capgrossos de Cornudella pronuncien el pregó de Festa Major\nCarles X. Cabós 23 d'Agost de 2014 Deixa un comentari\nAfegit: Programa de les festes: http://cornudellablog.cat/events/del-21-al-25-dagost-festa-major-cornudella-de-montsant/ A falta d’acabar de polir alguns detalls, i amb algunes activitats encara per confirmar, el programa de la Festa Major 2014 de Cornudella de Montsant està gairebé enllestit. Enguany començarà el dijous 21 i acabarà el dilluns 25 d’agost. El dijous 21 d’agost a la nit, a l’envelat, hi haurà Cinema a la Fresca. Com ja va passar l’any … Continua la lectura de En marxa el programa de Festa Major 2014 de Cornudella de Montsant\nJesús Monllaó dóna el tret de sortida a la festa major de Cornudella\nEl director tarragoní va ser l’encarregat de llegir el pregó. a El director de cinema tarragoní Jesús Monllaó va encetar ahir divendres la Festa Major de Cornudella de Montsant amb la lectura del pregó des del balcó de l’ajuntament, i justament quan Cornudella acaba d’esdevenir vila castellera. Va ser fa una setmana quan els Brivalls, acabats de renéixer fa poc, van assolir un 3 de … Continua la lectura de Jesús Monllaó dóna el tret de sortida a la festa major de Cornudella\nCarles X. Cabós 17 d'Agost de 2013 Deixa un comentari\nS’ha acabat la Festa Major 2011\nL’Orquestra Maravella i Joan Pera van ser els actes més concorreguts a l’envelat. Èxit del Campionat de Poker i de la 25a Trobada de Gegants Cornudella web 27/08/2011.- Des que es va posar en funcionament l’envelat de Festa Major a la Plaça de les Bodegues, l’Ajuntament repeteix any rera any els ingredients que li estan donant bons resultats. A grans trets, els concerts de tarda … Continua la lectura de S’ha acabat la Festa Major 2011\nCarles X. Cabós 27 d'Agost de 2011 Deixa un comentari\nL’Orquestra Maravella i Joan Pera van ser els actes més concorreguts a l’envelat. Èxit del Campionat de Poker i de la 25a Trobada de Gegants Cornudella web 27/08/2011.- Des que es va posar en funcionament l’envelat de Festa Major a la Plaça de les Bodegues, l’Ajuntament repeteix any rera any els ingredients que li estan donant bons resultats. A grans trets, els concerts de tarda … Continua la lectura de S'ha acabat la Festa Major 2011\nCarles X. Cabós 27 d'Agost de 2011 16 de Juny de 2017 Deixa un comentari\nL’altra cara de la Festa Major\nVidres trencats, mobiliari urbà malmès i bretolades variades poden costar al poble uns 12.000 euros Cornudella web 01/09/2010.- Pregó, balls, discos, teatre, gegants, futbol sala, bitlles i espectacles infantils conformen el gruix de les festes, com és habitual en els darrers anys. Aquesta Festa Major, però, tot i que aparentment tots els actes s’han desenvolupat amb normalitat, els més observadors hauran pogut comprovar “l’altra cara” … Continua la lectura de L’altra cara de la Festa Major\nCarles X. Cabós 1 de Setembre de 2010 Deixa un comentari


Blog - Gratacós Barcelona 1940 » teixits<\nGratacós a l’exposició “Barcelona alta costura. Col·lecció Antoni de Montpalau”\nEl Palau Robert de Barcelona acull l’exposició “Barcelona alta costura” que té com objectiu connectar actualitat, indústria i alta costura barcelonina.\nJosep Casamartina i Parassols, comissari de l’exposició, va pensar en Gratacós per participar en la mateixa amb els seus teixits “tant per la difusió que fa de la moda des de la botiga del Passeig de Gràcia, com també com a empresa productora de caràcter internacional”. L’exposició mostra part de la Col.lecció tèxtil Antoni de Montpalau, una iniciativa que el mateix Casamartina està desenvolupant des del 2004.\nL’exposició recull una mostra de la moda catalana de 1920 a 1980, en la part d’alta costura, i representada per Pedro Rodríguez, Pertegaz, Santa Eulalia, Asunción Bastida, El Dique Flotante, Carmen Mir, Pedro Rovira o Rosser, a més de dissenyadors que tot i no ser catalans ni residents habituals, van tenir obert establiment a Barcelona, com Cristóbal Balenciaga i Elio Berhanyer.\nGràcies a Josep Casamartina i Parassols, comissari de l’expo de vestits del Palau Robert i copropietari de la Col.lecció tèxtil Antoni de Montpalau, per la seva atenció.\nexposició, exposición, teixits, tejidos


Biel Barceló aconsegueix un acord amb el ministre d'Energia per cofinançar la millora de la banda ampla a les Illes Balears - MÉS per Mallorca\nBiel Barceló aconsegueix un acord amb el ministre d’Energia per cofinançar la millora de la banda ampla a les Illes (...)\nBiel Barceló aconsegueix un acord amb el ministre d’Energia per cofinançar la millora de la banda ampla a les Illes Balears\nEl vicepresident del Govern també ha reclamat a Madrid les inversions estatutàries pendents\nEl vicepresident del Govern i conseller d’Innovació, Recerca i Turisme, Biel Barceló, i el ministre d’Energia, Turisme i Agenda Digital, Álvaro Nadal, han acordat cofinançar el desenvolupament de banda ampla a les Illes Balears. El ministre s’ha compromès a invertir una part dels fons europeus addicionals que s’assignen a l’Estat en la millora de les infraestructures de banda ampla, juntament amb el Govern de les Illes Balears. Es donarà prioritat aquelles zones amb menor cobertura, com és el cas de Formentera i Eivissa. El vicepresident espera concretar aquest compromís al llarg de «les properes setmanes o mesos».\nDesprés de la reunió mantinguda aquest dimecres amb el ministre, Barceló ha declarat que les Illes Balears «no podem quedar enrere ni per a la competitivitat de les empreses ni per donar servei als particulars».\nD’altra banda, el vicepresident Barceló ha reclamat al ministre Nadal que l’Estat compleixi amb les inversions estatutàries pendents, entre d’altres, les conveniades per a la Platja de Palma, a Mallorca, i per a s’Enclusa, a Menorca, tot i que en aquest punt el ministre s’ha escudat en les «dificultats pressupostàries» i no ha avançat cap compromís concret.\nNo obstant això, el ministre sí ha acordat amb el vicepresident l’execució d’un pla d’eficiència energètica especialment dirigit a les zones turístiques, aprofitant també finançament de la Unió Europea. Barceló ha destacat que «això suposarà una reinversió per millorar les zones turístiques, i a més podrem orientar una part de l’activitat del sector de la construcció cap a la rehabilitació per millores en l’eficiència energètica».\nA banda d’aquest aspecte, el vicepresident ha plantejat la necessitat d’efectuar inversions extres per rehabilitar les zones turístiques madures de Sant Antoni de Portmany, Palma i Calvià, actuacions que el ministre ha derivat a una segona fase a partir de l’any 2018.\nEn la reunió mantinguda a Madrid s’ha abordat també la qüestió del lloguer turístic. Biel Barceló ha reivindicat les competències pròpies de les Illes Balears per legislar en matèria de turisme, i ha afirmat que «l’Estat reconeix la necessitat de fer una regulació». El ministre Nadal ha avançat que l’Estat s’encarregarà de regular la part tributària i fixarà un seguit d’obligacions tributàries als lloguers que es comercialitzin principalment a través de plataformes digitals. «Quan aquesta mesura es posi en marxa tindrem més eines per posar en ordre en aquest sector. És positiu que l’Estat fixi aquestes obligacions, també Canàries ho ha reclamat, i hem instat al ministre a fer aquesta actuació el més aviat possible», ha declarat Barceló.\n[ÀUDIO] Declaracions del vicepresident Biel Barceló després de la reunió amb el ministre Nadal


Labici | Bicicletes Públiques | Servici de transport públic amb bicicleta a Gandia\nEl titular dels drets de propietat intel·lectual i propietat industrial i el responsable del fitxer de dades i del seu tractament arreplegats a través d'aquest lloc web és: LABICI BICICLETES PÚBLIQUES S.L., amb domicili en Av. Bulevard dels Músics 6, Local 4B, (03581) Alfes del Pi - Alacant - Espanya O-73862559, Inscrit en el Registre Especial del Ministeri d'Hisenda d'Unions Temporals d'empreses amb el número 2014UTE86250002I.\nlabici.net és el lloc web de Labici Bicicletes Públiques S.L. mitjançant el qual ofereix als usuaris d'Internet informació sobre la societat i els productes que fabrica i comercialitza.\nLabici Bicicletes Públiques S.L. no es responsabilitza de l'ús incorrecte per part dels usuaris del contingut d'aquest lloc web, al seu torn, es reserva les accions legals oportunes per a rescabalar-se dels danys o perjudicis causats com a conseqüència de l'ús inadequat o il·legal del mateix. Labici Bicicletes Públiques S.L. es reserva el dret a denegar l'accés discrecionalment i en qualsevol moment a qualsevol usuari a aquest lloc.\nEls drets de propietat intel·lectual i propietat industrial sobretot el contingut d'aquest lloc web, incloent marques i signes distintius, són de titularitat exclusiva de Labici Bicicletes Públiques S.L. excepte en el cas que s'indiquen expressament un altre titular. Es prohibeix expressament la reproducció total o parcial, per qualsevol mitjà, del contingut d'aquesta web sense autorització expressa i per escrit.\nLa funció dels enllaços d'aquest lloc és exclusivament la d'informar a l'usuari per a completar el contingut del mateix, per la qual cosa Labici Bicicletes Públiques S.L. no es fa responsable de les fallades en els enllaços o del contingut dels altres llocs web als quals es pot enllaçar.\nSegons estableix la Llei Orgànica 15/1999 s'informa a l'usuari que les seues dades seran incorporades a un fitxer de dades de Labici Bicicletes Públiques S.L. amb la finalitat de complir amb el seu objecte social. L'usuari autoritza a Labici Bicicletes Públiques S.L. a utilitzar les seues dades personals amb funcions comercials, podent enviar informacions publicitàries relacionades amb els seus productes i serveis. Les dades arreplegades mitjançant formularis, correus electrònics o altres vies seran destinats, única i exclusivament, a les finalitats indicades en el formulari que l'usuari emplene.\nEn tot cas l'usuari tindrà dret a accedir, rectificar i cancel·lar les seues dades dirigint-se per escrit a: Labici Bicicletes Públiques S.L., Av. Bulevard dels Músics 6, Local 4B, (03581) Alfes del pi - Alacant - Espanya , amb domicili en Labici Bicicletes Públiques S.L.\nUtilitzem cookies per a facilitar l'ús de la nostra pàgina web. Les cookies són xicotets fitxers d'informació que ens permeten comparar i entendre com els nostres usuaris naveguen a través de la nostra pàgina web, i d'aquesta manera poder millorar conseqüentment el procés de navegació. Les cookies que utilitzem no emmagatzemen dada personal algun, ni cap tipus d'informació que puga identificar-li. En cas de no voler rebre cookies, per favor configure el seu navegador d'Internet perquè les esborre del disc dur del seu ordinador, les bloquege o l'avise en cas d'instal·lació de les mateixes. Per a continuar sense canvis en la configuració de les cookies, simplement continue en la pàgina web.\nAquestes cookies arrepleguen informació sobre l'ús que les visites fan de la web, per exemple pàgines vistes, errors de càrrega... És informació genèrica i anònima, on no s'inclouen dades personals, ni s'arreplega informació que identifique als visitants; sent l'objectiu últim millorar el funcionament de la web.\nEn navegar per la nostra pàgina web, accepta la instal·lació d'aquestes cookies en el seu dispositiu.\nTinga en compte que si no accepta o esborra les cookies de navegació, no podrem mantenir les seues preferències, algunes característiques de les pàgines no estaran operatives, no podrem oferir-li serveis personalitzats i cada vegada que vaja a navegar per la nostra Web haurem d'informar-li de nou sobre l'ús de cookies.\nSi encara així, decideix modificar la configuració del seu accés a la pàgina Web, ha de saber que és possible eliminar les cookies o impedir que es registre aquesta informació en el seu equip en qualsevol moment mitjançant la modificació dels paràmetres de configuració del seu navegador:\nConfiguració decookiesde Internet Explorer\nConfiguració decookiesde Firefox\nConfiguració decookiesde Google Chrome\nConfiguració decookiesde Safari\nAquests navegadors estan sotmesos a actualitzacions o modificacions, per la qual cosa no podem garantir que s'ajusten completament a la versió del seu navegador. També pot ser que utilitze un altre navegador no contemplat en aquests enllaços, per a evitar aquests desajustaments, pot accedir directament des de les opcions del seu navegador que es troba generalment en el menú d'Opcions, en la secció de "Privadesa". (Per favor, consulte l'ajuda del seu navegador per a més informació.)\nRENOVA EL TEU ABONAMENT DE SAFORBICI\nLabici servei públic de transport amb bicicleta. Un servei d'ús senzill pràctic i sostenible. Ens permet desplaçar-nos d'una forma àgil, sense fums, sense sorolls.\nAv. Bulevar de los Músicos 6, Local 4B 03581 Alfas del pi - Alicante - España 901 900 200 info@labici.net\n© 2018 labici.net Tots els drets reservats | Avís legal\nDisseny realitzat per unocrea.com\nAccés a Saforbici\nIntrodueix les teues dades per a entrar\n¿Vas oblidar la teua contrasenya?\nNo estes encara registrat? Registra't ara


Nou rècord de viatgers als autobusos interurbans i metropolitans de l’àrea de Barcelona al 2019\nFeb 4, 2020 | Notícies\nLa demanda dels autobusos de gestió indirecta de l’AMB augmenta un 7,3% a l’àrea de Barcelona i els interurbans de la DGTM, un 6,7%. Un any més, són els dos modes de transport públic que registren un increment percentual de viatgers més gran.\nLa demanda dels autobusos urbans, sense considerar l’àmbit de l’AMB, creix un 4,3% respecte al 2018.\nEl transport públic de l’àrea de Barcelona ha aconseguit al 2019 un nou rècord de demanda amb 1.056 milions de viatgers, que representen un 3,1% més que l’any anterior. A més, destaca que tots els operadors de transport públic han experimentat un creixement de la demanda respecte el 2018, segons dades publicades per l’ATM de Barcelona.\nConcretament, el mode que ha obtingut un major creixement percentual ha estat l’autobús metropolità de gestió indirecta, amb un augment del 7,3%. Cal remarcar que els usuaris d’aquests autobusos han superat per primera vegada la barrera dels 100 milions. Per ser exactes, s’ha passat de 95,8 milions de viatgers el 2018 als 102,8 milions el 2019.\nAquest creixement es deu, en part, a la consolidació de línies d’altes prestacions AMB Exprés, amb serveis més directes, i AMB Metrobús, amb una alta freqüència de pas, que es van començar a posar en marxa el març del 2018. Durant el 2019 s’ha desplegat la segona fase d’aquesta xarxa de bus metropolità d’altes prestacions. A més, durant l’any passat també es va produir una destacada renovació de la flota, fet que també podria haver afavorit l’increment de la demanda. Concretament, durant el primer trimestre del 2019, els operadors van incorporar 128 autobusos nous.\nEl segon mode de transport públic que més ha crescut percentualment són els autobusos interurbans de la Direcció General de Transports i Mobilitat de la Generalitat, amb un augment de la demanda del 6,7%. Els usuaris d’aquests autobusos han passat de 38,8 milions el 2018 a 41,4 milions el 2019.\nEl creixement de la demanda s’explica en part per les millores en el servei. Així, en les línies on s’ha detectat una major intensitat de viatgers s’ha procurat augmentar l’oferta. També s’han creat noves rutes més adaptades a les necessitats dels usuaris, millorant les connexions amb les principals ciutats, hospitals comarcals o amb les universitats. En algunes línies de la xarxa exprés.cat s’ha arribat a incrementar les expedicions en més d’un 30%.\nUn altre aspecte que hauria impulsat l’augment de la demanda és la creació al 2019 de la tarifa metropolitana, que permet l’ús de títols integrats d’1 zona per als desplaçaments en transport públic entre els 36 municipis (18 de la primera corona i 18 de la segona corona) que integren l’Àrea Metropolitana de Barcelona.\nPel que fa als autobusos urbans fora de l’àmbit de l’AMB, que inclou ciutats com Terrassa, Sabadell o Mataró, han registrat un augment de la demanda del 4,3%, passant dels 42,9 milions d’usuaris el 2018 als 44,7 milions l’any passat.\nJosé María Chavarría, president de FECAV, la Federació Empresarial Catalana d’Autotransport de Viatgers, ha indicat que “el transport públic en autobús és el millor aliat en la lluita contra el canvi climàtic i cal seguir apostant per a impulsar-ne l’ús”. En aquest sentit ha demanat a l’administració “ajudes per a la renovació de flotes amb vehicles més sostenibles, carrils bus reservats en els accessos a les grans ciutats, estacions d’autobusos a Barcelona, millora de la intermodalitat a les mateixes i la integració tarifària de tot el territori”.\nGràfic: Elaboració pròpia i ATM Barcelona